รู้จักร้านเพราะว่าซื้อคูปองจาก Groupon เป็นอาหารชุด มีให้เลือก 4 ชุด ก็เลยจัดไป 2 รายการ คือ 
สเต็กปลาแซลมอน กับ ข้าวหน้าหมูทอด แวบไปตอนกลางวัน เพราะกลัวตอนเย็นคนจะเยอะ
- สเต็กปลาแซลมอนเนื้อนุ่มดี  แต่ค่อนข้างสุกมากไปนิด ทำให้เนื้อด้านข้างแห้งไปหน่อย ถ้าจะสุกแบบนี้ หนังควรจะกรอบไปเลย  จะได้อร่อยแปลกไปอีกแบบ เสิร์ฟพร้อมผักย่าง หวานดี มีมะนาวฝานชิ้นบาง ๆ ได้รสชาติสดชื่นดี       อ้อ อีกอย่างมีกระดูกกลางตัวด้วย น่าจะนำออกให้ด้วยก็ดี  จานนี้โดยรวมโอเคครับ
- อีกวันไปลองข้าวหน้าหมูทอด หมูทอดทำใหม่ ๆ  ได้ยินเสียงทุบหมูมาถึงโต๊ะเลยเชียว  อิอิ หมูทอดราดหน้าไข่ 
ไข่อร่อยดีครับ  ไม่สุกมากนัก ไข่ข้นแต่ยังนุ่ม ๆอยู่  แต่หมูเหนียวไปนิดส์นึง บางชิ้นถึงกับต้องเคี้ยวนานเลยเชียว (ไม่ใช่ฟันไม่ดีนะคร้าบ พี่น้อง) 
ทั้งสองรายการนี้เสริ์ฟพร้อมกับสลัดและน้ำซุป 
สลัดผักสดดีครับ  แต่น้ำสลัดหวานไปนิด (ไม่ชอบอาหารรสหวานอยู่แล้ว) แต่โรยพริกป่นลงไป ก็พอช่วยได้
ส่วนน้ำซุปเครื่องเพียบ ทั้งเต้าหู้ และสาหร่าย รสแบบญี่ปุ่น แต่ว่าส่วนตัวรู้สึกเค็มไปหน่อย ตอนมาใหม่ ๆพอซดได้ แต่พอเย็นแล้วรู้สึกเค็มเพิ่มขึ้น
การบริการดีครับ  พนักงานไม่มากมาย แถมไม่มายืนเกะกะอยู่ข้างโต๊ะ  แต่พอต้องการตัว ก็มาได้ทันที
เจ้าของร้านน่ารัก เป็นกันเองดีครับ
สรุป โอเคนะครับ ไปลองได้ อาหารอร่อย ราคาไม่แพงนัก
เดินทางง่าย สะดวก ไปรถไฟฟ้าลงสถานีทองหล่อ จะขึ้นมอเตอร์ไซค์ หรือจะเดินเรียกน้ำย่อยไปก็ได้ไม่ไกลนัก
พอเหงื่อซึม ๆ ร้านอยู่ด้านในหน่อย แต่ก็ดีครับ  เป็นส่วนตัวดี
  